laion/Wikipedia-Exotic huggingface dataset:
1840

◄ | 18. sajand | 19. sajand | 20. sajand | ► ◄ | 1810. aastad | 1820. aastad | 1830. aastad | 1840. aastad | 1850. aastad | 1860. aastad | 1870. aastad | ► ◄◄ | ◄ | 1836 | 1837 | 1838 | 1839 | 1840 | 1841 | 1842 | 1843 | 1844 | ► | ►► 1840. aasta (MDCCCXL) oli 19. sajandi 40. aasta. 16. aprill (vkj 4. aprill) – avaldati talurahvakoolide juhtimise ja korraldamise seadus, mille 1839. aastal oli koostanud Liivimaa maapäev. 13. august (vkj 1. august) – lesk paruniproua Elisabeth von Uexküll avas Tallinnas Vene tänaval esimese koolieelse kasvatusasutuse – Väikelaste Hoiuasutuse 2–7-aastastele lastele. 18. detsember (vkj 6. detsember) – Pärnu 3-klassiline kreiskool korraldati ümber 4-klassiliseks kõrgemaks kreiskooliks. ... 4. märts – avati maailma esimene fotostuudio. Selle asutasid John Johnson ja Alexander S. Wolcott New Yorgis. 1. mai – Suurbritannias anti välja maailma esimene postmark Penny Black. 20. juuni – Ameerika Ühendriikide leiutaja Samuel Morse patenteeris morsetähestiku.  Pikemalt artiklis Sündinud 1840 23. jaanuar – Ernst Abbe, saksa astronoom ja füüsik 14. veebruar – Claude Monet, prantsuse maalikunstnik 1. aprill – Illarion Prjanišnikov, vene maalikunstnik ja kunstipedagoog 2. aprill – Émile Zola, kirjanik 7. mai – Pjotr Tšaikovski, vene helilooja 13. mai – Alphonse Daudet, prantsuse kirjanik 12. november – Auguste Rodin, prantsuse skulptor 14. mai – Carl Ludvig Engel, Saksa päritolu Soome arhitekt 27. mai – Niccolò Paganini, Itaalia muusik ja helilooja Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 125 Heino Rannap, Eesti kooli ja pedagoogika kronoloogia
Tommy Tune

Thomas James Tune (sündinud 28. veebruaril 1939) on Ameerika Ühendriikide näitleja, tantsija, laulja, lavastaja, produtsent ja koreograaf. Ta on võitnud kümme Tony auhinda, National Medal of Artsi ja tähe Hollywoodi kuulsuste alleel. Matthew Blank (3. veebruar 2015). "CUE & A: Song and Dance Legend Tommy Tune on Carol Channing, Kissing Twiggy and His Love of Pro Wrestling". Playbill. Originaali arhiivikoopia seisuga 3. veebruar 2015. Vaadatud 3. veebruaril 2015. Tommy Tune. Koduleht
Błędówi kõrb

Błędówi kõrb (poola keeles Pustynia Błędowska) on liivane ja kruusane ala Poolas Błędowi küla (osa Metropolia GZM-i Dąbrowa Górnicza linnast) ning Chechło ja Klucze külade vahel. Suur osa kõrbest on Sileesia kõrgendikul Väike-Poola vojevoodkonnas. Bledowi kõrb on Kesk-Euroopa suurim sisemaal asuv liivaala, liiv tekkis sinna jää sulades tuhandete aastate eest. Kõrbe pindala on 32 km² ning sügavus keskmiselt 40 ning maksimaalselt 70 m. Läbi kõrbe voolab Biała Przemsza jõgi. Kõrbe põhjapoolseim ala on suletud ning seda kasutatakse sõjaväeõppusteks. "LESSER POLAND" (poola). Originaali arhiivikoopia seisuga 15. juuli 2011. Rahmonov, Oimahmad; Oleś, Wojciech (2010). "Vegetation Succession Over an Area of a Medieval Ecological Disaster. the Case of the Błędów Desert, Poland". Erdkunde. 64 (3): 241–255. ISSN 0014-0015.
Tuhfa Fozilova

Tuhfa Fozilova (tadžiki keeles: Тӯҳфа Фозилова, vene keeles: Туфа Фазыловна Фазылова; 25. aprill 1917 – 3. veebruar 1985) oli Tadžiki NSV näitleja ja laulja. Oma ooperikarjääri jooksul esines ta lüürilise sopranina. Fozilova sündis Konibodomis, Sugdi vilajetis tavalisse keskklassi perre ja alustas oma karjääri linnas Havaskoroni amatöörsetes näitlemisrühmades. Esimene roll, mida Fozilova mängis, oli nimiosa Komil Yashini filmis ''Lolahon''. 1933. aastal liitus ta Taškendi muusikateatriga, kuid naasis järgmisel aastal Leninabadi draamateatrisse. 1935. aastal läks Fazilova Dušanbesse, mille nimeks oli tollel ajal Stalinabad, ning hakkas propageerima Tadžiki ooperit ja balleti. Samal ajal mängis ta nimiosa Ghulam Zafari filmis ''Halima'' ja Gultširat Üzeyir Hacıbəyovi filmis ''Arşın mal alan''. 1941. aastal liitus Tuhfa Fozilova Nõukogude Liidu Kommunistliku Parteiga. 1949. aastal astus ta Lahuti Riiklikku Draamakunsti Akadeemiasse. Oma teatritöö kõrvalt mängis ta ka erinevates Tadžikfilmi tehtud filmides ja oli Tadžiki NSV Kinematografistide Liidu liige (1963). 1957. aastal nimetati Fozilova NSV Liidu rahvakunstnikuks. 1979. aastal pälvis ta Rudaki riikliku preemia. Tuhfa Fozilova sai oma karjääri jooksul mitmeid teenetemärke, sealhulgas ka Lenini ordeni ja Tööpunalipu ordeni. Fozilova suri Dušanbes 3. veebruaril 1985. Ta maeti Lutšobi kalmistule. Tema poeg Marat Aripov (27. august 1935 – 29. oktoober 2018) oli samuti laialdaselt tuntud ja autasustatud näitleja. 1943 — ''Таджикский киноконцерт (Tadžiki kinokontsert)'' 1956 — ''Дохунда (Dohunda)'' 1956 — ''Авиценна (Avitsenna)'' 1961 — ''Зумрад (Zumrad)'' — Holsino 1962 — ''Тишины не будет (Vaikust ei tule)'' 1964 — ''Буря над Азией (Torm Aasia kohal)'' 1965 — ''Родившийся в грозу (Sündinud äikesetormis)'' 1966 — ''Поэма двух сердец (Kahe südame luuletus)'' 1973 — ''Побег из тьмы (Põgenemine pimedusest)'' — Nigora 1976 — ''Мишка-артист (Kunstnik Miška)'' — Zafara vanaema 1981 — ''Будьте моим мужем (Ole mu abikaasa)'' — tadžiki kuurorditüdruk 1982 — ''Сегодня и всегда (Täna ja alati)'' — Hodžiniso Tadžikistani NSV austatud kunstnik (1939) Tadžikistani NSV rahvakunstnik (1941) Lenini orden (1941) Tööpunalipu orden (1954) NSV Liidu rahvakunstnik (1957) Rudaki nimeline Tadžikistani NSV riiklik preemia (1972) Oktoobrirevolutsiooni orden Austuse märk NSV Liidu ja Tadžikistani NSV Ülemnõukogu Presiidiumi aukirjad Dokumentaalfilmid näitlejanna elust ja loometeest: “Наша Туфа (Meie Tufa)” (televisioon, režissöör Š. Kiyamov, 1971), “Секрет актрисы (Näitlejanna saladus)” (režissöör V. Ervays, 1977). 1985. aastal avati Tuhfa Fozilova nimeline Konibodomi muusika- ja draamateater.
Lutšob

Lutšob võib tähendada järgmist: Lutšob — jõgi Tadžikistanis. Lutšob — park Tadžikistanis. Lutšob — küla Tadžikistanis.
Iida Turpeinen

Iida Turpeinen (sündinud aastal 1987) on soome kirjanik ja kirjandusteadlane. Ta õppis Helsingi ülikoolis kirjandust. Ta on töötanud projektisekretärina ühenduses Suomen Teatterit. Ta koostab väitekirja loodusteaduste ja kirjanduse ristumiskohast. Ta võitis aastal 2014 J. H. Erkko kirjutamisvõistluse. Antti Majander kirjeldas Helsingin Sanomate arvustuses Turpeineni debüütromaani Elolliset (ilmus aastal 2023) kui "maailmatasemel kirjandust". Romaan ilmus aastal 2024 pealkirja all Surelikud ka eesti keeles, sarjas Punane raamat, tõlkijaks Piret Pääsuke. Kuu aega pärast romaani ilmumist oli teda välja antud kolm korda ja detsembriks 2023 müüdud tõlkeõigused 22 keelepiirkonda. Romaan võitis aastal 2023 Helsingin Sanomate kirjandusauhinna, samal aastal oli ta ka Finlandia kirjandusauhinna ja Tulenkantaja kirjandusauhinna kandidaat
Trumeau

Trumeau on romaani ja gooti arhitektuuris laia ukseava keskel ukse sillust ja tümpanoni toetav tugipost, sageli skulptuurkaunistusega. Sageli on trumeau kaunistatud mõne isiku täisfiguuriga. Selleks võib olla kiriku kaitsepühak, alates 13. sajandi algusest aga Kristuse või Madonna kuju. Romaanikas on harvadel juhtudel (Moissaci kloostrikirik, Souillaci kloostrikirik) trumeau kujundatud bestiasambana. Paljud trumeau-piilarid eemaldati barokiperioodil, et baldahhiinikandjatega protsessiooni sissepääsemine uksest oleks hõlpsam, osa purustati Prantsuse revolutsiooni ajal ja osa neist on tänapäevaks asendatud 19. sajandi historitsistliku uusloominguga. Romaani trumeau Tarragona katedraalil Chartresi katedraali põhjafassaadi keskmine portaal püha Annaga Chartresi katedraali lõunaportaali trumeau-figuur on Kristus (Beau Dieu) Reimsi katedraali trumeau Autuni Saint-Lazare'i katedraali peaportaali trumeau Aix' katedraali peaportaali trumeau Beaulieu-sur-Dordogne'i St-Pierre'i kloostri kiriku sillusekandjad, u 1130–40 Sensi katedraali keskmise lääneportaali püha Stephanuse figuur, u 1200 Freiburgi toomkiriku madonnakuju, u 1300 Dijoni Champmoli kartuuslaste kloostri kiriku portaal, u 1390 Glossary of Medieval Art and Architecture Trumeau. - Dictionnaire raisonné de l’architecture française du XIe au XVIe siècle
Himaalaja Andmebaas

Himaalaja Andmebaas (inglise keeles The Himalayan Database) on Ameerika Ühendriikides registreeritud mittetulundusühing, mis haldab ja avaldab samanimelist mägironimiskroonikat. Himaalaja andmebaasis on loetletud kõik ekspeditsioonid Nepali Himaalaja olulistele mägedele alates 1905. aastast. Andmebaas kajastab ka tipputõuse, kui need on tehtud Hiina ja India poolelt. Himaalaja Andmebaasi kontor asub Nepalis Katmandus. 1960. aastatel alustas Elizabeth Hawley Nepalis toimunud mägiekspeditsioonide üksikasjalikku dokumenteerimist ekspeditsiooniaruannete ja ekspeditsioonide liikmetega tehtud intervjuude kaudu. Hawley lahkus Himaalaja Andmebaasist 2016. aastal 92-aastaselt, andes juhtimise üle oma kauaaegsele assistendile Billi Bierlingile (sündinud 1967, tegeleb ka mägironimisega). Richard Salisbury, tehniline juht Rodolphe Popier, andmekoguja Tobias Pantel, andmekoguja Team Members. himalayandatabase.com Ametlik veebisait
Brisbane

Brisbane on linn Austraalias, Queenslandi osariigi pealinn. See on elanike arvult Queenslandi osariigi suurim linn, Austraalias elanike arvult Sydney ja Melbourne'i järel kolmandal kohal. Brisbane'is elab umbes 2,6 miljonit inimest ning koos seda ümbritseva Kagu-Queenslandi hiidlinnastuga, elab Brisbane'is 3,8 miljonit inimest. Linna elanikest oli 2021. aasta seisuga 32 % sündinud välismaal. Linn on rajatud 1824. aastal ja see asub Brisbane'i jõe orus Vaikse ookeani kaldal. Brisbane'i alal on tuhandeid aastaid elanud Yugara, Turrbali ja Quandamooka hõimud. 1859. aastal valiti Brisbane Queenslandi osariigi pealinnaks kui see eraldus Uus-Lõuna-Walesist. 19. sajandi keskpaigaks oli linn kasvanud suureks sadamalinnaks ning sinna asus elama palju immigrante. Teise maailmasõja ajal paiknes linnas liitlasvägede Vaikse ookeani edelaosa operatsioonide ja Douglas MacArthuri peakorter. Brisbane'i peetakse maailmalinnaks ning see on Aasia ja Vaikse ookeani piirkonna teadus- ja innovatsioonikeskus, mis keskendub peamiselt meditsiinile ja biotehnoloogiale. Linn on ka oluline transpordisõlm, millest lähtuvad raudtee-, bussi- ja laevaliinid. Brisbane'is asub Austraalia suuruselt kolmas sadam ning Brisbane'i lennujaam. Linnas paiknevad mitmed galeriid ja muuseumid. Brisbane on võõrustanud mitmeid suuri üritusi, sealhulgas 1982. aasta Rahvaste Ühenduse mänge, 1988. aasta maailmanäitust ja 2014. aasta G20 tippkohtumist. 2032. aastal võõrustab linn suveolümpiamänge. Queenslandi Tehnikaülikool "Greater Brisbane". Australian Bureau of Statistics. Vaadatud 26. november 2022. "Brisbane: A hub for innovation and the gateway to Asia". Business Chief. Vaadatud 26. november 2022. "IOC elects Brisbane 2032 as Olympic and Paralympic host". International Olympic Committee. Vaadatud 26. november 2022. Linna koduleht
Raudteeparvlaev

.Raudteeparvlaev on laev (parvlaev), mis on ette nähtud raudteesõidukite vedamiseks. Tavaliselt on laeva ühel tasandil raudteerööpad ning laeval on ees ja/või taga uks, mis võimaldab juurdepääsu kaidele. Ameerika Ühendriikides nimetatakse rongiparvlaevu mõnikord "autoparvlaevadeks",[1][2] eristatakse autode transportimiseks kasutatavatest "autoparvlaevadest". Kail (mida mõnikord nimetatakse ka "libisemiseks") on kaldtee ja raskustega tasakaalustatud lülitee või "põll", mis ühendab raudteed laevaga, võimaldades loodete või hooajalisi muutusi veetasemes.
Minamisōma

Minamisōma (南相馬市 Minamisōma-shi) on linn Jaapanis Fukushima prefektuuris. Linnas elas 2020. aasta seisuga 53 462 inimest ja asustustihedus oli 130 in/km². Linna kogupindala on 398,5 km². Minamisōmat tabas 2011. aastal maavärina tagajärjel tsunami, mis ujutas osa linnast üle. Surma sai üle 1000 elaniku ning 111 jäi kadunuks. 南相馬市について https://www.gsi.go.jp/KOKUJYOHO/MENCHO/backnumber/GSI-menseki20210101.pdf 福島県の推計人口（令和3年3月1日現在）を掲載しました。 - 福島県ホームページ, vaadatud 25.03.2021. "Arhiivikoopia" (PDF). Originaali (PDF) arhiivikoopia seisuga 3. oktoober 2018. Vaadatud 3. oktoobril 2018.{{netiviide}}: CS1 hooldus: arhiivikoopia kasutusel pealkirjana (link) http://www.city.minamisoma.lg.jp/
Väljakutsujad

"Väljakutsujad" on 2024. aastal ilmunud Ameerika Ühendriikide romantiline komöödia-draamafilm. Filmi režissöör on Luca Guadagnino ning peaosades astuvad üles Zendaya, Josh O'Connor ja Mike Faist. Oma abikaasa Art'i tennisekarjääri üles töötanud varalangenud tennisetähest treener, Tashi Duncan, peab abikaasa karjääri päästmiseks seadma ta vastamisi tema ülikooliaegse parima sõbra ning Tashi endise poissõbra Patrickuga. Guadagnino, Luca (26. aprill 2024), Challengers (Drama, Romance, Sport), Zendaya, Mike Faist, Josh O'Connor, Metro-Goldwyn-Mayer (MGM), Pascal Pictures, vaadatud 30. märtsil 2024
Luca Guadagnino

Luca Guadagnino (sündinud 10. augustil 1971) on Itaalia filmirežissöör ja produtsent. Tema filme iseloomustavad nende tundeline keerukus, erootika ja uhked visuaalid. Guadagnino on pälvinud režissöörina Hõbelõvi (2022). Tema mängufilmidebüüt oli "The Protagonists" (1999), millele lõi 2005. aastal järje "Melissa P." Laiemat tuntust kogus Guadagnino oma "iha"-triloogiaga, mis koosneb filmidest "Ma olen armastus" (2009), "Päikesest pimestatud" (2015) ja "Kutsu mind oma nimega" (2017). Viimane tõi talle rahvusvahelise tuntuse. "Suspiria" (2018), samanimelise 1977. aasta filmi uusversioon, oli Guadagnino esimene õudusfilm. Guadagnino on lavastanud ka HBO minisarja "Oleme, kes me oleme" (2020), romantilise õudusfilmi "Koos kontidega“ (2022) ja romantilise spordifilmi "[[Väljakutsujad]" (2024). Toto, Christian (1. juuli 2010). "Interview: 'I Am Love' director Luca Guadagnino". The Washington Times. Originaali arhiivikoopia seisuga 12. aprill 2012. Vaadatud 25. oktoobril 2010.
Calabasas

Calabasas on linn USA-s California osariigis Los Angelese maakonnas. Calabasas asub Santa Monica mägede jalamail San Fernando oru edelaservas Los Angelese kesklinnast 50 km kaugusel kirdes. Calabasas piirneb loodes Los Angelese linnaosa Woodland Hillsiga, kagus Topanga asulaga, läänes Agoura Hillsi linnaga ja põhjas Hidden Hills linnaga. Elanike arv oli 2020. aasta rahvaloenduse järgi 23 241. "Calabasas" tuleneb hispaania keelest ja tähendab "kõrvitsat". Calabasas sai linnaõigused 5. aprillil 1991, millega see on Los Angelese maakonna kõige noorem linn. Calabasases asub restoraniketi The Cheesecake Factory peakorter. 2006. aastal keelustati Calabaseses avalikes kohtades suitsetamine. Calabasase sõpruslinnad on Anqing Hiinas ja Mevaseret Zion Iisraelis. Calabasast läbiv Mulholland Highway Ostukeskus TThe Commons at Calabasas 2016 U.S. Gazetteer Files 2020 United States Census, vaadatud 1.01.2022. "Cities within the County of Los Angeles" (PDF). Lacounty.gov. Vaadatud 11. detsembril 2020. "Secondhand Smoking Ordinance". Originaali arhiivikoopia seisuga 1. juuni 2015. Vaadatud 23. augustil 2024. "Sister Cities of Calabasas". Originaali arhiivikoopia seisuga 30. aprill 2020. Vaadatud 20. augustil 2023.{{cite web}}: CS1 hooldus: robot: algse URL-i olek teadmata (link) Koduleht
The Glenlivet' destilleerimiskoda

The Glenlivet on destilleerimiskoda Ballindallochi külas Morays Šotimaa põhjaosas Suurbritannias, kus valmistatakse ühelinnaselist Šoti viskit. See asutati 1824. aastal, on sellest ajast peaaegu katkematult töötanud ning on Põhja-Šoti mägismaa vanim seaduslik viskitehas. Glenlivet oli avatud ka suure depressiooni ajal, kuid suleti teise maailmasõja ajaks. Pärast sõda on sellest saanud üks suurematest ühelinnaseviskitehastest. Glenlivet' marki viski on Ameerika Ühendriikide müüduim ühelinnaseviski ning maailmas pärast Glenfiddichit müügiarvult teine. Tänapäeval kuulub vabrik filiaali kaudu Prantsuse alkoholitootjale Pernod Ricard ning aastas toodetakse ligi 6 miljonit liitrit viskit. Suurem osa sellest müüakse The Glenlivet', ülejäänud osa Pernod Richardi kaubamärgi all. Viskimarkide loend Šotimaa viskitehaste loend Pacult, F. Paul (2005). A Double Scotch: How Chivas Regal and The Glenlivet Became Global Icons. Hoboken, New Jersey: John Wiley and Sons. Lk 120–121. ISBN 978-0-471-72005-8. "The Glenlivet Single Malt Scotch Whisky". Glenlivet. Vaadatud 1. oktoobril 2007. "Diageo plc and Pernod Ricard SA to acquire Seagram spirits and wine business". Diageo. 20. detsember 2000. Originaali arhiivikoopia seisuga 25. oktoober 2007. Vaadatud 1. oktoobril 2007. "Glenlivet Distillery". scotchwhisky.net. Vaadatud 29. jaanuaril 2008. Koduleht
Olivier Faure

Olivier Faure (sündinud 18. augustil 1968) on Prantsusmaa poliitik, alates 2018. aastast Sotsialistliku Partei esimene sekretär ja aastast 2012 Rahvusassamblee saadik. Ta oli aastatel 2016–2018 parlamendis sotsialistide ja liitlaste fraktsiooni juht. "Cinq choses à savoir sur Olivier Faure, nouveau patron des députés PS - Libération". Liberation.fr. 13. detsember 2016. Vaadatud 12. juunil 2017.
Jean-Luc Mélenchon

Jean-Luc Antoine Pierre Mélenchon (sündinud 19. augustil 1951 Tangeris) on Prantsuse poliitik. Ta oli aastatel 2017–2022 Rahvuskogu liige ja 2009–2017 Euroopa Parlamendi liige. Mélenchon astus Sotsialistlikku Parteisse (PS) 1976. aastal ning 1983. aastal valiti ta Massy vallavolikokku. 1985. aastal sai temast Essonne'i departemangunõukogu liige. 1986. aastal valiti ta esimest korda senatisse ning valiti sinna ka 1995. ja 2004. aastal. Aastatel 2000–2002 oli Melenchon Lionel Jospini valitsuses haridusminister Jack Langi alluvuses kutseharidusminister. Ta oli Sotsialistliku Partei vasakpoolse tiiva liige, kuni ta 2008. aastal koos Rahvuskogu liikme Marc Doleziga erakonnast lahkus ning 2009. aasta alguses Vasakpartei (PG) asutas. Algul oli Mélenchon partei president, hiljem kuni 2014. aastani koos Martine Billardiga kaaspresident. 2009. aasta Euroopa Parlamendi valimisteks moodustati valimisliit Vasakrinne ning Mélenchon osutuks Euroopa Parlamenti valituks. Ta valiti tagasi 2014. aasta valimistel. Ta oli aastatel 2017–2022 Rahvuskogu liige ja juhtis 2021. aastani La France Insoumise'i saadikugruppi. Ta on kandideerinud Prantsusmaa presidendiks kokku kolmel korral (2012, 2017 ja 2022). 2022. aastal jäi tal teise vooru pääsemisest puudu 1,2 protsendipunkti. 2012. aasta presidendivalimiste esimeses voorus sai ta 11,1% häältest ning jäi neljandaks. Veebruaris 2016 asutas ta erakonna La France Insoumise (LFI), aasta hiljem toimunud presidendivalimistel kogus ta 19,6% häältest ning jäi jälle neljandaks. Melenchon valiti 2017. aastal LFI nimekirjas Rahvuskogusse, ta kogus oma ringkonnas teises voorus 59,9% häältest. Ta kandideeris ka 2022. aasta presidendivalimistel, sai 21,95% häältest ning jäi kolmandaks. Pärast seda juhtis ta 2022. aasta parlamendivalimistel valimisliitu Uus Ökoloogine ja Sotsiaalne Rahvaliit (NUPES), mis sai valimistel teise koha. 2024. aasta parlamendivalimised võitis Uus Rahvarinne, kuhu kuulub ka LFI. Damiani, Marco (22. aprill 2017). "The transformation of Jean-Luc Mélenchon: From radical outsider to populist leader". LSE Blogs. Vaadatud 15. juulil 2024. Koduleht
Anett

Anett on naisenimi. 1. jaanuari 2024 seisuga oli eesnimi Anett Eestis 440 naisel ja naisenimedest oli see sageduselt 356. kohal. Levinuim oli see nimi vanuserühmas 25–29 (10 000 elaniku kohta 12,12) ja Hiiu maakonnas (10 000 elaniku kohta 6,15). Kõige rohkem selle eesnime kandjaid oli sündinud augustis (kokku 42). Vanim Anett oli vanuserühmas 40–44. Anett Arnim Anett Griffel Anett Györe Anett Kisfaludy Anett Kontaveit Anett Kulbin Anett Pötzsch Anett Schuck Anett Schutting Anett Sopronyi Anett Vilipuu Anett Tamm Hege Anett Pettersson Marie-Anett Mey Nimede statistika rakendus, Statistikaamet (vaadatud 23.08.2024) Anette Anett statistikaameti andmebaasis
Enamuseta parlament

Enamuseta parlament on termin, mida kasutatakse parlamentaarses süsteemis olukorra kirjeldamiseks, kus ükski erakond ega erakondade liit ei saavuta parlamendis absoluutset enamust (üle 50% kohtadest). See tekitab vajaduse moodustada kas vähemus- või mitme erakonna koalitsioonivalitsus. Eestis on peaaegu alati valitud enamuseta parlament. Koalitsioonivalitsus Vähemusvalitsus
Uus Rahvarinne

See artikkel räägib Prantsusmaa erakondade liidust. Teise tähenduste kohta vaata artiklit Rahvarinne (täpsustus). Uus Rahvarinne (prantsuse keeles Nouveau Front populaire, NFP) on vasakpoolsete erakondade liit Prantsusmaal. See moodustati 10. juunil 2024 sama aasta parlamendivalimisteks vastusena parempoolsete edule 2024. aasta Euroopa Parlamendi valimistel. Uus Rahvarinne vastandus nii president Emmanuel Macroni selja taha koondunud Ensemble'ile kui parempoolsele Rahvusrindele. Uude Rahvarindesse kuulub enamus riigi vasakpoolsetest erakondadest, suuremad neist on La France Insoumise, Sotsialistlik Partei, Ökoloogiline Blokk, Prantsuse Kommunistlik Partei, Génération.s, Place Publique, Vabariiklikud ja Sotsialistlikud Vasakpoolsed ja Uus Antikapitalistlik Partei. Erakondi ühendas soov hoida ära paremäärmusliku Rahvusrinde võit, selle nimi viitab sõdadevahelisel perioodil fašistidele vastandunud Rahvarindele. Uus Rahvarinne võitis 2024. aasta parlamendivalimised, programmi põhipunktide seas oli ametiühingute ja kodanikuühiskonna propageerimine. Rahvuskogus saavutati 182 saadikuga suhteline enamus. Liidu erakondadest sai enim ehk 72 kohta La France Insoumise. Kodulehekülg
Richie Rich (moekunstnik)

Richie Rich (sündinud 11. novembril 1970 New Jersey osariigis, kodanikunimega Richard Eichhorn) on Ameerika Ühendriikides moekunstnik ja endine iluuisutaja. 12-aastasena kolis ta koos perega Californiasse, kus kasvas üles San Joses. Tema hüüdnimi pärineb koolikiusajatelt. Iluuisutamisega hakkas ta tegelema teismelisena, liitudes veidi hiljem rändetendusega Ice Capades. Ta treener valmistas samas olümpiamängudeks ette Kristine Tsuya Yamaguchit. Ta trennikaaslane oli Val Joe Galindo ning koreograafiat sättis Emmydega pärjatud kanadalanna Sarah Kawahara. San Francisco öömelus kujunes temast performer. 1990. aastate alguses kolis ta New Yorki. Ta liitus sündmusterohke skeenega tänavamoest ja ööklubidest, kust värvati sealhulgas Susanne Bartschi mahitusel elupõletajate seltskonda Club Kids. Heatherette'i moemärki juhtis ta Traver Rainsiga kahasse aastail 1999–2008. Ta figureeris tihti nii Amanda Lepore'iga kui tegi koostööd fotograafi David LaChapelle'i ja moedisaineri Patricia Fieldsiga ning mitmete kohalike kuulsustega nagu Paris Hilton ja Pamela Anderson. 2010. aastaist jäi ta looming aga eraklikuks, tulles välja popkultuuri ning kiirmoodi ühendavate kollektsioonidega A*Muse, Popluxe, Villionaire ja Richerette.
Vana-Rooma arhitektuur

Vana-Rooma arhitektuur viitab Rooma riigi ajal välja kujunenud arhitektuurilisele stiilile, mis mõjutas oluliselt lääne arhitektuuri arengut. Rooma arhitektuur oli sügavalt mõjutatud kreeka ja etruski stiilidest, kuid roomlased täiendasid neid uuendustega, mis võimaldasid luua monumentaalseid ja vastupidavaid ehitisi. Roomlased olid teerajajad ehitusmaterjalide ja -tehnoloogiate arendamisel. Nad täiustasid betooni kasutamist, mis võimaldas ehitada suuremaid ja keerukamaid struktuure, nagu kuplid ja võlvid. Samuti olid nad osavad telliste ja marmori kasutamisel, mis andis nende hoonetele nii püsivuse kui ka esteetilise ilu. Vana-Rooma arhitektuuri iseloomustavad mitmed ikoonilised ehitustüübid, sealhulgas templid, amfiteatrid, akveduktid, termid ja triumfikaared. Tuntumateks näideteks on Colosseum, mis oli suurim Rooma riigi suurim amfiteater, Panteon oma hiiglasliku betoonkupliga ning Rooma foorum, mis oli linna poliitiline ja majanduslik süda. Vana-Kreeka arhitektuur Mesopotaamia arhitektuur Ahhemeniidide arhitektuur Vana-Rooma tehnoloogia Vana-Rooma põllumajandus